Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: (a továbbiakban: Ör.) módosításáról szóló 36/2005. (XII. 20.) rendeletét (a továbbiakban: Örm.), amely hatályon kívül
Paragraph Index: 284

(a továbbiakban: Ör.) módosításáról szóló 36/2005. (XII. 20.) rendeletét (a továbbiakban: Örm.), amely hatályon kívül helyezte az Ör. 11. § (6) bekezdését, valamint 18. § (4) bekezdését. Az Ör. 11. § (6) bekezdése 2002. július 1-jétõl 2007. június 30-ig terjedõ idõtartamra 50%-os telekadó-mentességet biztosított a Petõfi-major és az Ipari Park területére [az Ör. 18. § (4) bekezdése a 11. § (6) bekezdésével összefüggésben a Petõfi-major területét határozta meg]. A módosításra a hivatalvezetõ törvényességi észrevételt tett és megállapította, hogy a képviselõ-testület döntése sérti az Alkotmánynak a jogállamiság és jogbiztonság követelményét biztosító 2. § (1) bekezdését, mivel az Örm. a telekadóra vonatkozó 5 éves adómentességet az Ör. által meghatározott idõpont elõtt szüntette meg. Az indítványozó az adókedvezmény, illetve az adómentesség megvonásáról rendelkezõ alkotmánybírósági határozatokra hivatkozva felhívta a képviselõ-testület figyelmét arra, hogy a már megszerzett, rövid idõtávra szóló adókedvezmények alkotmányos védelmet élveznek, így azoknak a határidõ lejártát megelõzõ csökkentése, illetve megvonása általában alkotmányellenes. Minderre tekintettel azon adózók számára, akik a kedvezményt már megszerezték, a határozott idõtartam lejártáig a kedvezményt hatályában fenn kellett volna tartani. Miután a képviselõ-testület a törvényességi észrevételben foglaltakat nem fogadta el, a hivatalvezetõ a helyi

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes